La Boum
Tulum (francuski La Boum) je francuska filmska komedija iz 1980. koji je režirao Claude Pinoteau, a napisali Danièle Thompson i sam Pinoteau. Glavnu ulogu tumači tada 13-godišnja Sophie Marceau, kojoj je ovo bio filmski debij. Radnja se odvija oko 13-godišnje djevojke koja se pokušava snaći u novoj školi te suočiti sa problemima svojih roditelja. Film je postao međunarodni hit, a poglavito u samoj Francuskoj, gdje je bio najgledaniji film godine pošto je na kino blagajnama prodano ukupno 4.378.500 ulaznica. Glazbu je skladao Vladimir Cosma, a Richard Sanderson je pjevao glavnu pjesmu Reality. 1982. uslijedio je jedan nastavak, La Boum 2.

Radnja
13-godišnja Vic je nova djevojka u srednjoj školi. Sprijatelji sa se Penelope te zajedno pregledavaju dečke po školi. Vic je ljuta jer joj roditelji, François i Françoise, zabranjuju da ide na jedan popularni tulum. Savjet joj daje baka, Poupette. Vic se zaljubi u dečka Matthieua. Istodobno, njeni roditelji su u kriznim odnosima jer se otkriva da je otac imao aferu sa jednom ženom.

Glavne uloge
 Sophie Marceau - Vic Beretton
 Claude Brasseur - François Beretton
 Brigitte Fossey - Françoise Beretton
 Denise Grey - Poupette
 Jean-Michel Dupuis - Étienne
 Sheila O'Connor - Pénélope Fontanet
 Alexandra Gonin - Samantha Fontanet
 Dominique Lavanant - Vanessa

Odjek
Tulum je postao najgledaniji film godine u francuskim kinima: na blagajnama je prodano 4.378.500 ulaznica. Velik uspjeh zabilježio je i u drugim europskim zemljama: Zapadna Njemačka (664.981 ulaznica), Mađarska (1.289.289 ulaznica) i Španjolska (69.164 ulaznica).

Kritike
Marie Anderson je hvalila film:
"Tulum govori u prvoj ljubavi na podjednako osjećajan i duhovit način. Iako se u prvom redu radi o tinejdžerskoj komediji, film pokazuje i puno smisla za emotivne svijetove mladih razapetih između euforije i suza, a posmatra i spregu nekoliko generacija, koji ovdje nalaze svoje mjesto pod suncem. Tada 13-godišnja Sophie Marceau je ovim uvjerljivim nastupom glavne junakinje započela uspješnu glumačku karijeru te se katapultirana u ligu idola raznih tinejdžera koje je prevazišlo granice Francuske."

Izvori

Eksterni linkovi
 
 
 La Boum na Rotten Tomatoes

Francuski filmovi
Filmovi o odrastanju
Filmske komedije
Filmovi 1980.
Authority control 2